En data 24 d'octubre de 2014, es va publicar al Diari Oficial de la Generalitat de Catalunya amb el núm. 6735, l' Ordre EMO/314/2014, de 20 d'octubre, per la qual s'aproven les bases per a la concessió de subvencions per a la realització d'accions de formació d'oferta adreçades prioritàriament a persones treballadores desocupades que promou el Servei d'Ocupació de Catalunya, i s'obre la convocatòria per a l'any 2014 (FOAP 2014).
La base 7 de l'Annex 1 de l'Ordre EMO/314/2014, de 21 de juliol, preveu per una banda, la possibilitat que les entitats beneficiàries imparteixin la formació mitjançant personal docent contractat directament per la pròpia entitat, no considerant aquesta contractació com una subcontractació de la impartició de la docència.
I per una altra, que les entitats beneficiàries puguin realitzar aquesta contractació de personal docent mitjançant una empresa externa especialitzada, i en aquest cas si que es considerarà subcontractació tal i com regulen els Annexos 2, 3 i 13.
En aquest sentit, i a efectes de clarificar a les entitats beneficiàries els termes en què poden impartir la formació objecte de la convocatòria i les possibilitats de subcontractació de la impartició de la docència, és fa necessari modificar el redactat de la base 7 de l'Annex 1 i els annexos 2, 3 i13.
No obstant, per tal que les modificacions esmentades no impliquin cap alteració del procediment de concurrència competitiva ni perjudicis a tercers i amb l'objectiu de garantir la bona execució de les accions convocades, es considera necessari també modificar el termini de presentació de sol·licituds que preveu l'article 4 de l'Ordre EMO/314/2014, de 20 d'octubre.
Vista la Llei 12/2012, de 5 de juliol, d'ordenació del sistema d'ocupació i de creació del Servei d'Ocupació de Catalunya (DOGC núm. 3676, de 12.7.2002);
Vist el Decret 182/2010, de 23 de novembre, d'ordenació de la formació professional per a l'ocupació de Catalunya que té com a objecte la regulació de la formació professional per a l'ocupació a Catalunya i l'establiment de les seves modalitats i iniciatives de formació, així com el seu règim de funcionament i finançament i la seva estructura organitzativa i de participació (DOGC núm. 5764, de 26.11.2010);
A aquestes bases els són aplicables la Llei 38/2003, de 17 de novembre, general de subvencions (BOE núm. 276, de 18.11.2003), i el Reial decret 887/2006, de 21 de juliol (BOE núm. 176, de 25.7.2006), que la desplega; i el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002);
Vist l' informe de l'Àrea Jurídica d'Ocupació i Relacions Laborals, havent informat prèvia al Consell de Direcció del Servei d'Ocupació de Catalunya, a proposta del/de la director/a del Servei d'Ocupació de Catalunya i en ús de les facultats que em són conferides d'acord amb l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
Aquesta Ordre té per objecte modificar l'article 4 i els annexos 1, 2, 3 i 13 de l'Ordre EMO/314/2014, de 20 d'octubre, per la qual s'aproven les bases per a la concessió de subvencions per a la realització d'accions de formació d'oferta adreçades prioritàriament a persones treballadores desocupades que promou el Servei d'Ocupació de Catalunya, i s'obre la convocatòria per a l'any 2014 (FOAP 2014).
Modificació de l'article 4.1, relatiu a la sol·licitud i termini de presentació.
Es modifica l'apartat 1 de l'article 4, que queda redactat de la manera següent:
"4.1 El termini de presentació de les sol·licituds finalitza el dia 12 de novembre de 2014, aquest inclòs."
Modificació de la base 7 de l'Annex 1, relatiu a la subcontractació.
3.1 Es modifica el punt 1 de la base 7 de l'Annex 1, que queda redactat de la manera següent:
7.1 Les entitats beneficiàries han de realitzar per elles mateixes les actuacions subvencionades en el marc d'aquesta Ordre.
Només es permet la subcontractació per les despeses corresponents al personal formador per a la impartició de l'acció formativa contractats amb una empresa externa especialitzada.
Quant a la contractació d'experts docents, les entitats beneficiàries poden impartir la formació mitjançant experts contractats directament per la pròpia entitat beneficiària (amb relació laboral i nòmina, o relació mercantil mitjançant factura o minuta), en aquests cas no es considerarà subcontractació.
No obstant, quan la contractació d'experts docents per a la impartició de l'acció formativa per part de l'entitat beneficiària es realitzi mitjançant una empresa externa especialitzada, aquesta sí que es considerarà subcontractació, i està regulada en l'apartat 5 de l'Annex 2, i a l'Annex 3 d'aquesta Ordre. "
3.2 Es modifica el punt 3 de la base 7 de l'Annex 1, que queda redactat de la manera següent:
" 7.3 L'import íntegre de la subcontractació ha d'anar destinat exclusivament a finançar la dedicació del personal formador.
L'annex 3 de la present Ordre recull totes les condicions que han de complir les entitats en cas de subcontractació de la docència.
L'entitat sol·licitant ha d'informar les dades de l'empresa o entitat a subcontractar a l'aplicatiu GIA.
El Servei d'Ocupació de Catalunya haurà d'autoritzar la subcontractació i en cas que es produeixi silenci administratiu aquest s'entendrà denegatori."
Modificació de el punt 5 de l'Annex 2, relatiu a la contractació de personal formador.
Es modifica el punt 5 de l'Annex 2, que queda redactat de la manera següent:
Contractació de personal formador
Les entitats beneficiàries poden impartir la formació mitjançant personal formador contractat directament per la pròpia entitat (amb relació laboral i nòmina, o relació mercantil mitjançant factura o minuta), o bé mitjançant la contractació de personal formador amb una empresa externa especialitzada.
En cas de contractar el personal formador mitjançant una empresa externa especialitzada s'ha d'atendre el que disposa l'annex 3 d'aquesta Ordre."
Modificació de l'Annex 3, relatiu a les condicions a complir en cas de subcontractació de la docència mitjançant una empresa externa especialitzada.
5.1 Es modifica el punt 2 de l'Annex 3, que queda redactat de la manera següent:
Per a la subcontractació s'ha de tenir en compte el que disposa l'article 29 i l'article 46 de la Llei 38/2003, de 17 de novembre, general de subvencions, l'article 68 del Reial decret 887/2006, de 21 de juliol, que en desenvolupa el reglament, i els criteris següents:
- L'import íntegre de la subcontractació ha d'anar destinat exclusivament als costos de la contractació del personal formador.
- La subcontractació de la preparació i la impartició de l'acció formativa en cap cas ha de suposar un cost addicional en l'import de la subvenció màxima.
- L'entitat beneficiària assumeix la total responsabilitat de l'execució de l'activitat subvencionada davant l'Administració, i és responsable que en aquesta activitat es respectin els límits que s'estableixin a la normativa reguladora de la subvenció.
A aquests efectes, el contracte ha de recollir l'obligació per part del centre o entitat subcontractada de facilitar a l'entitat beneficiària la informació requerida pel Servei d'Ocupació de Catalunya sobre l'alumnat, personal formador, accions formatives, indicadors per al Fons Social Europeu i justificació econòmica de l'acció formativa.
La negativa al compliment d'aquesta obligació donarà lloc als efectes previstos a l'article 37 de la Llei de subvencions, és a dir, constituirà causa de reintegrament de la subvenció, sense perjudici de les sancions que en el seu cas poguessin correspondre."
5.2 Es suprimeix l'apartat b) del punt 4 de l'Annex 3.
Modificació de l'Annex 13, relatiu al contracte per a la subcontractació de la docència amb empresa externa especialitzada.
Es modifica l'Annex 13, que queda redactat de la manera següent: